b'\n_START_ARTICLE_\nFisherjeva necentralna hipergeometri\xc4\x8dna porazdelitev\n_START_PARAGRAPH_\nFisherjeva necentralna hipergeometri\xc4\x8dna porazdelitev je posplo\xc5\xa1itev hipergeometri\xc4\x8dne porazdelitve, V tej porazdelitvi je jemanje vzorcev odvisno od ute\xc5\xbenih faktorjev. Tak\xc5\xa1no vzor\xc4\x8denje imenujemo tudi pristransko ali usmerjeno. Fisherjevo necentralno hipergeometri\xc4\x8dno porazdelitev lahko smatramo kot pogojno verjetnostno porazdelitev dveh ali ve\xc4\x8d binomsko porazdeljenih spremenljivk, ki so odvisne od skupne vsote.V Fisherjevi necentralni hipergeometri\xc4\x8dni porazdelitvi ne obravnavamo elementov, ki so enaki, kot je to v hipergeometri\xc4\x8dni porazdelitvi. Elementi se morajo razlikovati \xc5\xa1e v neki drugi lastnosti (npr. te\xc5\xbei)._NEWLINE__NEWLINE_Porazdelitev spada med diskretne verjetnostne porazdelitve._NEWLINE__NEWLINE_Razen Fisherjeve necentralne hipergeometri\xc4\x8dne porazdelitve poznamo \xc5\xa1e Walleniusovo necentralno hipergeometri\xc4\x8dno porazdelitev, obe pa spadata med necentralne hipergeometri\xc4\x8dne porazdelitve._NEWLINE__NEWLINE_V\xc4\x8dasih Fisherjevo necentralno hipergeometri\xc4\x8dno porazdelitev imenujejo tudi raz\xc5\xa1irjena hipergeometri\xc4\x8dna porazdelitev.\n_START_SECTION_\nPrimer\n_START_PARAGRAPH_\nNajla\xc5\xbeje si predstavljamo Fisherjevo necentralno hipergeometri\xc4\x8dno porazdelitev, \xc4\x8de uporabimo model \xc5\xbeare. Predpostavimo, da je v \xc5\xbeari m\xe2\x82\x81 rde\xc4\x8dih in m\xe2\x82\x82 belih kroglic. Skupaj jih je torej N = m\xe2\x82\x81 + m\xe2\x82\x82. Vsaka rde\xc4\x8da kroglica ima te\xc5\xbeo \xcf\x89\xe2\x82\x81, bela pa \xcf\x89\xe2\x82\x82. Razmerje med te\xc5\xbeama \xcf\x89 je \xcf\x89\xe2\x82\x81/ \xcf\x89\xe2\x82\x82. Iz \xc5\xbeare potegnemo zaporedoma kroglice tako, da je verjetnost, da smo potegnili dolo\xc4\x8deno kroglico sorazmerna z njeno te\xc5\xbeo, ni pa odvisna od tega kaj se je zgodilo z drugimi kroglicami. Lahko potegnemo tudi vseh n kroglic naenkrat. \xc5\xa0tevilo izvle\xc4\x8denih kroglic z dolo\xc4\x8deno barvo se podreja binomski porazdelitvi. \xc4\x8ce je znano skupno \xc5\xa1tevilo izvle\xc4\x8denih kroglic n, potem je pogojna porazdelitev izvle\xc4\x8denih rde\xc4\x8dih kroglic Fisherjeva necentralna hipergeometri\xc4\x8dna porazdelitev. \xc4\x8ce \xc5\xbeelimo, da je n vnaprej dolo\xc4\x8den, potem moramo izvle\xc4\x8di posamezne kroglice eno za drugo. V tem primeru dobimo Walleniusovo necentralno hipergeometri\xc4\x8dno porazdelitev. Obe porazdelitvi sta enaki hipergeometri\xc4\x8dni porazdelitvi, kadar imajo vse kroglice enako te\xc5\xbeo (razmerje te\xc5\xbe je enako 1)._NEWLINE_Vedno obstoja ve\xc4\x8d kot samo ena necentralna hipergeometri\xc4\x8dna porazdelitev.\n_START_SECTION_\nFunkcija verjetnosti\n_START_PARAGRAPH_\nFunkcija verjetnosti je enaka \\frac{\\binom{m_1}{x} \\binom{m_2}{n-x} \\omega^x}{P_0}_NEWLINE__NEWLINE_kjer je_NEWLINE_P_0 = \\sum_{y=x_\\min}^{x_\\max} \\binom{m_1}{y} \\binom{m_2}{n-y} \\omega^y.\n_START_SECTION_\nPri\xc4\x8dakovana vrednost\n_START_PARAGRAPH_\nPri\xc4\x8dakovana vrednost je enaka \\frac{P_1}{P_0}, where P_k = \\sum_{y=x_\\min}^{x_\\max} \\binom{m_1}{y} \\binom{m_2}{n-y} \\omega^y\\, y^k.\n_START_SECTION_\nModus\n_START_PARAGRAPH_\nModus je enak \\,\\, \\left\\lfloor \\frac{-2C}{B - \\sqrt{B^2-4AC}} \\right\\rfloor \\, ,_NEWLINE__NEWLINE_kjer je A=\\omega-1, B = m_1 + n - N -(m_1+n+2)\\omega, C = (m_1+1)(n+1)\\omega.\n_START_SECTION_\nVarianca\n_START_PARAGRAPH_\nVarianca je enaka \\frac{P_2}{P_0} - \\left( \\frac{P_1}{P_0} \\right)^2, kjer je P\xe2\x82\x96 podan zgoraj.\n_START_SECTION_\nPri\xc4\x8dakovana vrednost\n_START_PARAGRAPH_\nPribli\xc5\xbeek za pri\xc4\x8dakovano vrednost \xce\xbc\xe1\xb5\xa2 za x\xe1\xb5\xa2 je_NEWLINE_\\mu_i = \\frac{m_i r \\omega_i}{r \\omega_i + 1} kjer je r edina re\xc5\xa1itev \\sum_{i=1}^{c}\\mu_i = n\\,'